न्हाइ तोइऐ परिआं तला चा निकलिआं। उंदे जोआन ते दुद्द चिट्टे पिंडे सूरजा दिए पीलियें किरणें कन्नें बरफू आला लेखा चमका करदे हे। नीले नीले पानिआ दै कंढै उंदे शरीर ऐसे सुडोल ते दिब्ब लग्गा करदे हे जे राजे दा उंदे पर मोहत होइ जाना कोइ चबात गल्ल नेंइं ही। फिरी परिआं अपने टल्ले चुक्किऐ लान लगी पेइआं, पर उस इक्क परिआ दे टल्ले उंदे च नेंइं हे ते ए दिक्खियै ओ सारिआं परिआं बड़िआं ब्याकल होइ गेइआं। ओ परी नंग मनुंगी कुतै बी जाने जोगी नेंइं ही।